gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3509, del 03-06-1999 (1999/4018)

Informació pública dels projectes següents: línia aèria trifàsica a 20 KV -xarxa subterrània MT, des de la MT a centre de transformació- edifici per a CT, inclosos dins del programa d'actuació integrada de l'àmbit d'aplicació del Pla Parcial Ibermanta d'Aielo de Malferit.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4018


Organisme emissor
:   Ajuntament d'Aielo de Malferit

Tipus de document
:   Anunci

Informació pública dels projectes següents: línia aèria trifàsica a 20 KV -xarxa subterrània MT, des de la MT a centre de transformació- edifici per a CT, inclosos dins del programa d'actuació integrada de l'àmbit d'aplicació del Pla Parcial Ibermanta d'Aielo de Malferit. [1999/Q4018]
  
L'Alcaldia Presidència, amb data 21 d'abril, ha dictat la resolució següent:
  
Sotmetre a exposició pública, per un termini de 20 dies, comptadors des de la publicació d'aquest edicte en el Diari Oficial de la Generalitat Valenciana, els projectes següents: línia aèria trifàsica a 20 KV -xarxa subterrània MT, des de la MT a centre de transformació- edifici per a CT, inclosos dins del programa d'actuació integrada de l'àmbit d'actuació del Pla Parcial Ibermanta de les Normes Subsidiàries de Planejament d'Aielo de Malferit.
  
Cosa que es fa pública perquè se'n prenga coneixement, i es comunica que l'expedient es podrà examinar a la Secretaria General de l'Ajuntament i que, durant el termini esmentat, podran presentar-se al·legacions o reclamacions. Tot això de conformitat amb el que estableixen els articles 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 139 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3524, del 24-06-1999 (1999/4561)

Recurs contenciós administratiu número 02/2701/1998.
----------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4561


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Recurs contenciós administratiu número 02/2701/1998. [1999/4561]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Fernando Guigó del Toboso ha interposat un recurs contenciós administratiu, amb el número 02/2701/1998 contra resolució de la Direcció General de Funció Pública (Conselleria d' Economia i Hisenda i Administració Pública) de data 28 de juliol de 1998 denegant sol·licitud de data 15 de juliol de 1998 sobre certificació de reconeixement serveis, incloent-hi període entre 21 d'abril de 1994 al 15 de gener de 1997.
  
Cosa que es fa pública a l'efecte establit en l'article 60 de la llei d'aquesta jurisdicció.
  
València, 3 de maig de 1999.- El secretari: José Luís de la Vega Jiménez.
  
Tribunal Superior de Justícia
Diari Oficial de la Generalitat Valenciana


Sumari del DOGV 3584, del 16-09-1999 (1999/7968)

CORRECCIÓ d'errades de l'Ordre de 20 d'agost, de la Conselleria de Cultura, Educació i Ciència, per la qual es convoquen beques per a la realització d'estudis universitaris durant el curs acadèmic 1999-2000 en les universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3584

Data del DOGV
:   16-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7968


Data del document
:   16-09-1999

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

 Descriptors 

:   * universitat
    * ajuda pública
    * estudiant
    * suport econòmic
    * assignació per estudis

CORRECCIÓ d'errades de l'Ordre de 20 d'agost, de la Conselleria de Cultura, Educació i Ciència, per la qual es convoquen beques per a la realització d'estudis universitaris durant el curs acadèmic 1999-2000 en les universitats de la Comunitat Valenciana. [1999/M7968]
  
Observada una errada en l'Ordre de 20 d'agost, de la Conselleria de Cultura, Educació i Ciència, per la qual es convoquen beques per a la realització d'estudis universitaris durant el curs acadèmic 1999-2000 en les universitats de la Comunitat Valenciana, es fa l'oportuna correcció.
  
En el Diari Oficial de la Generalitat Valenciana número 3.575, de 3 de setembre de 1999, en la pàgina 15188:
  
1. En l'annex de l'ordre, es suprimix l'apartat 3 de la base segona.
  
2. En l'annex de l'ordre, en els apartats de la base segona, on diu:
  
«4»;
  
Ha de dir:
  
«3».
Diari Oficial de la Generalitat Valenciana


Sumari del DOGV 3483, del 28-04-1999 (1999/3442)

RESOLUCIÓ de 15 d'abril de 1999, de la Direcció General de Personal de la Conselleria de Cultura, Educació i Ciència, per la qual es fa pública l'adjudicació provisional de destinacions, convocades per la Resolució de 2 de novembre de 1998 (DOGV de 12 de novembre).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3483

Data del DOGV
:   28-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3442


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 15 d'abril de 1999, de la Direcció General de Personal de la Conselleria de Cultura, Educació i Ciència, per la qual es fa pública l'adjudicació provisional de destinacions, convocades per la Resolució de 2 de novembre de 1998 (DOGV de 12 de novembre). [1999/X3442]
  
D'acord amb el que disposa la base VIII de la Resolució de 2 de novembre de 1998 (DOGV de 12 de novembre), per la qual es convoca concurs de trasllats i processos previs en el cos de mestres per a cobrir llocs vacants en centres públics d'Educació Infantil, d'Educació Primària, Educació Especial i primer cicle d'Educació Secundària Obligatòria en instituts d'Educació Secundària i col·legis públics dependents de l'àmbit de gestió de la Conselleria de Cultura, Educació i Ciència, resolc:
  
Adjudicació de destinacions
  
Primer
  
Publicar l'adjudicació provisional de les destinacions obtingudes pels participants en les convocatòries regulades en la Resolució de 2 de novembre de 1998, que figuren en els annexos d'aquesta resolució. Es concedeix un termini de vuit dies naturals, a partir del dia de su publicació d'aquesta resolució en el Diari Oficial de la Generalitat Valenciana, per a presentar les possibles reclamacions i desistiments.
  
En la instància de reclamacions s'hauran de consignar les dades següents:
  
1. Cognoms i nom.
  
2. Destinació actual.
  
3. Província per la qual hom sol·licita la destinació, el número de registre personal i el número de DNI.
  
En les reclamacions que es formulen contra la no adjudicació de resultes s'haurà d'especificar, necessàriament, el mestre que la produeix. Així mateix, s'haurà d'especificar el codi del centre, de la localitat i de l'especialitat del lloc de treball reclamat.
  
Segon
  
La notificació d'aquesta resolució als interessats es farà mitjançant la publicació en el Diari Oficial de la Generalitat Valenciana. Les reclamacions es resoldran per la mateixa disposició que eleva a definitius els nomenaments del concurs.
Diari Oficial de la Generalitat Valenciana


Sumari del DOGV 3478, del 21-04-1999 (1999/3036)

Expedient número 99/04/9. Adjudicació de l'adquisició d'un generador d'ozó, un sistema de control de cabal per a quatre campanes, línies pneumàtiques de transport gasós i sensors per a la EEA de Carcaixent (València).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/3036


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 99/04/9. Adjudicació de l'adquisició d'un generador d'ozó, un sistema de control de cabal per a quatre campanes, línies pneumàtiques de transport gasós i sensors per a la EEA de Carcaixent (València). [1999/X3036]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 99/04/9
  
2. Objecte del contracte
  
a) Tipus de contracte: subministrament
  
b) Descripció de l'objecte: adquisició d'un generador d'ozó, un sistema de control de cabal per a quatre campanes, línies pneumàtiques de transport gasós i sensors per a la EEA de Carcaixent (València).
  
c) Diari oficial i data de publicació de l'anunci de licitació: DOGV de 15.01.1999.
  
3. Tramitació, procediment i forma d'adjudicació
  
a) Tramitació: anticipada
  
b) Procediment: obert
  
c) Forma: concurs
  
4. Pressupost de base de licitació
  
Import total: 7.259.000 pessetes.
  
5. Adjudicació
  
a) Data: 05.03.1999
  
b) Contractista: SIR, SA
  
c) Nacionalitat: espanyola
  
d) Import d'adjudicació: 7.041.200 pessetes.
Diari Oficial de la Generalitat Valenciana


Sumari del DOGV 3471, del 12-04-1999 (1999/2171)

Expedient número S/24/1999. Adjudicació dels serveis de control d'accessos i altres serveis complementaris als edificis de l'IVAJ de València, carrer de l'Hospital número 2, i Jeroni de Monsoriu número 19.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3471

Data del DOGV
:   12-04-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/2171


Organisme emissor
:   Institut Valencià de la Joventut

Tipus de document
:   Anunci

Expedient número S/24/1999. Adjudicació dels serveis de control d'accessos i altres serveis complementaris als edificis de l'IVAJ de València, carrer de l'Hospital número 2, i Jeroni de Monsoriu número 19. [1999/X2171]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica-Contractació.
  
c) Número de l'expedient: S/24/1999
  
2. Objecte del contracte
  
a) Tipus de contracte: serveis.
  
b) Descripció de l'objecte: control d'accessos i altres serveis complementaris als edificis de l'IVAJ de València, carrer de l'Hospital número 2, i carrer de Jeroni de Monsoriu número19.
  
d) Butlletí o diari oficial i data de publicació de l'anunci de licitació: DOGV nº 3.412, de 14.1.1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de la licitació
  
Import total: 7.650.000 pessetes (45.977,426 euros).
  
5. Adjudicació
  
a) Data: 23.2.1999
  
b) Contractista: Grupo G. Servicios Generales, SL.
  
c) Nacionalitat: espanyola.
  
d) Import de l'adjudicació: 7.051.176 pessetes (42.378,421 euros).
Diari Oficial de la Generalitat Valenciana


Sumari del DOGV 3634, del 26-11-1999 (1999/9865)

Informació pública de l'alternativa tècnica del programa d'actuació integrada del sector III del SAU de les Normes Subsidiàries d'Algorfa.
------------------------------------------------------------------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9865


Organisme emissor
:   Ajuntament d'Algorfa

Tipus de document
:   Anunci

Informació pública de l'alternativa tècnica del programa d'actuació integrada del sector III del SAU de les Normes Subsidiàries d'Algorfa. [1999/M9865]
  
Antonio Lorenzo Paredes, alcalde president de l'Ajuntament d'Algorfa (Alacant) fa saber:
  
Que pel Decret de l'Alcaldia de data d'avui, es disposa l'obertura d'un període d'informació pública per termini de 20 dies, comptats a partir del dia següent a l'última aparició en el Diari Oficial de la Generalitat Valenciana o el diari La Prensa d'Alacant, de la documentació integrant de l'alternativa tècnica del programa d'actuació integrada del sector III del SAU de les Normes Subsidiàries d'Algorfa, promogut per Urbanizadora Villamartín SA. L'esmentada alternativa tècnica va acompanyada de projecte d'urbanització, pla parcial, programa d'actuació integrada i resguard acreditatiu de sol·licitud de cèdula d'urbanització. L'expedient complet estarà exposat al públic durant el termini indicat en la secretaria general d'aquest ajuntament. La present informació pública té caràcter de simultani concurs públic per a la selecció d'urbanitzador; es poden presentar alternatives tècniques que pretenguen competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, aquestes s'hauran de presentar necessàriament en plica tancada, en el termini de cinc dies següents a la finalització del termini anterior, i l'acte d'obertura de pliques tindrà lloc el dia hàbil següent a la conclusió del termini per a presentar-les, tot això de conformitat amb el que disposa l'article 46 de la Llei 9/1994, de 15 de novembre, Reguladora de l'Activitat Urbanística.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 3581, del 13-09-1999 (1999/7851)

Correcció d'errades de la informació pública de l'alternativa tècnica de programa per al desenvolupament de l'actuació urbanística integrada del sector n-2.
------------------------------------------------------------------------------------------------------------------------------------------------------------

### Dades del document

Número de DOGV
:   3581

Data del DOGV
:   13-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7851


Organisme emissor
:   Ajuntament d'Orihuela

Tipus de document
:   Anunci

Correcció d'errades de la informació pública de l'alternativa tècnica de programa per al desenvolupament de l'actuació urbanística integrada del sector n-2. [1999/M7851]
  
Correcció d'errades en l'edicte publicat en el Diari Oficial de la Generalitat Valenciana número 3.569 de data 26 d'agost de 1999, relatiu a informació pública de l'alternativa tècnica de programa per al desenvolupament de l'actuació urbanística integrada del sector n-2.
  
Per omissió no s'ha fet constar que l'alternativa tècnica la presenta Urbanizadora Villamartín, SA i que comprén pla parcial, projecte d'urbanització i projecte de reparcel·lació.
  
La publicació d'aquest anunci obri de nou el període d'informació pública.
Diari Oficial de la Generalitat Valenciana


Sumari del DOGV 3448, del 05-03-1999 (1999/1165)

RESOLUCIÓ de 28 de gener de 1999, de la Direcció General d'Ensenyaments Universitaris i Investigació, per la qual s'adjudiquen ajudes per a estades de becaris en centres d'investigació.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1165


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 28 de gener de 1999, de la Direcció General d'Ensenyaments Universitaris i Investigació, per la qual s'adjudiquen ajudes per a estades de becaris en centres d'investigació. [1999/1165]
  
D'acord amb el que estableix la base 7 de l'annex IV, de l'Ordre de 25 de juny de 1998, de la Conselleria de Cultura, Educació i Ciència (DOGV número 3.284, de 13 de juliol) per la qual es convocaven diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, resolc:
  
Primer
  
Adjudicar les ajudes per a estades de becaris en centres d'investigació, als beneficiaris que es relacionen a l'annex d'esta resolució i per el període que s'hi indica.
  
Segon
  
L'aprofitament de la beca comprén els elements continguts a la base 4 de l'annex IV, de l'esmentada ordre, i les altres dotacions que figuren a l'annex d'esta resolució.
  
Tercer
  
Els beneficiaris d'estes ajudes es comprometran a complir totes les obligacions que s'especifiquen als annexos I i IV de l'esmentada ordre.
  
Contra el present acte, que posa fi a la via administrativa, l'interessat podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, o 10 dies si s'opta per seguir el procediment per a la protecció dels drets fonamentals de la persona, comptadors tots dos des de l'endemà del dia de la notificació (o publicació si és el cas). Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 28 de gener de 1999.- La directora general d'Ensenyaments Universitaris i Investigació (p. d. Ordre de 25.06.98): M.ª Carmen Martorell Pallás.
Diari Oficial de la Generalitat Valenciana


Sumari del DOGV 3565, del 20-08-1999 (1999/7495)

Informació pública de la proposta de modificació del Pla General d'Ordenació Urbana per delimitar en sòl urbà una unitat d'execució fitada pels límits següents: c/ Llauradors, c/ Salvador Botella, parcel·les consolidades de les illes de cases situades al c/ Mestre Medina i el c/ Picassent i sòl urbanitzable no programat junt a la ronda oest.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3565

Data del DOGV
:   20-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7495


Organisme emissor
:   Ajuntament d'Almussafes

Tipus de document
:   Anunci

Informació pública de la proposta de modificació del Pla General d'Ordenació Urbana per delimitar en sòl urbà una unitat d'execució fitada pels límits següents: c/ Llauradors, c/ Salvador Botella, parcel·les consolidades de les illes de cases situades al c/ Mestre Medina i el c/ Picassent i sòl urbanitzable no programat junt a la ronda oest. [1999/7495]
  
El ple de l'Ajuntament d'Almussafes, en sessió duta a terme el dia 30 de juliol de 1999, va adoptar, entre altres acords, sotmetre a informació pública per un període d'un mes la proposta de modificació del Pla General d'Ordenació Urbana d'Almussafes, amb la finalitat de delimitar, en sòl urbà, una unitat d'execució fitada pels següents límits: nord, c/ Llauradors; sud, c/ Salvador Botella; est, parcel·les consolidades de les illes de cases situades als carrers Mestre Medina i Picassent, i oest, sòl urbanitzable no programat junt a la ronda oest. El còmput del susdit termini d'un mes es comptarà des de l'endemà de la publicació d'aquest anunci en el Diari Oficial de la Generalitat Valenciana, i durant el mateix qualsevol persona podrà examinar i formular al·legacions a l'expedient, que es trobarà exposat a l'Oficina Tècnica de l'ajuntament. Tot el que s'ha dit és compliment dels articles 38.2.B de la Llei Reguladora de l'Activitat Urbanística i 86 de la Llei de Règim Jurídic de les Administracions Públiques i del Procediment Administratiu Comú. Així mateix, es recorda que, d'acord amb l'article 152.2 del Reglament de Planejament de la Comunitat Valenciana, l'adopció d'aquest acord implica, automàticament, la suspensió de l'atorgament de llicències en la zona afectada.
Diari Oficial de la Generalitat Valenciana


Sumari del DOGV 3591, del 27-09-1999 (1999/8025)

Informació pública de l'aprovació del projecte de l'obra de pavimentació del carrer del Migdia i del carrer del Pare Méndez.
----------------------------------------------------------------------------------------------------------------------------

### Dades del document

Número de DOGV
:   3591

Data del DOGV
:   27-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8025


Organisme emissor
:   Ajuntament de Torrent

Tipus de document
:   Anunci

Informació pública de l'aprovació del projecte de l'obra de pavimentació del carrer del Migdia i del carrer del Pare Méndez. [1999/Q8025]
  
Per la Resolució de l'Alcaldia número 1.215, de data 22 de juny de 1999, s'ha aprovat el projecte de pavimentació del carrer del Migdia i del carrer del Pare Méndez, el pressupost d'execució material del qual fa una suma de 2.969.310 pessetes.
  
Contra aquesta resolució, que posa fi a la via administrativa, hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, sense perjudici que puga exercitar qualsevol altre que estime pertinent.
  
No obstant això, de conformitat amb el que s'estableix en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podrà interposar potestativament un recurs de reposició en el termini d'un mes, comptador des de l'endemà de la recepció de aquesta notificació.